CELEX: 62011TN0572
Language: hu
Date: 2011-11-04 00:00:00
Title: T-572/11. sz. ügy: 2011. november 4-én benyújtott kereset — Hassan kontra Tanács

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/54
            
         
      2011. november 4-én benyújtott kereset — Hassan kontra Tanács
      (T-572/11. sz. ügy)
      (2012/C 25/106)
      Az eljárás nyelve: francia
      
         Felek
      
      
         Felperes: Samir Hassan (Damaszkusz, Szíria) (képviselők: E. Morgan de Rivery és E. Lagathu ügyvédek)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  Az Európai Unió működéséről szóló szerződés (EUMSZ) 263. cikke alapján semmisítse meg:
                  
                              —
                           
                           
                              a Szíriával szembeni korlátozó intézkedésekről szóló 2011/273/KKBP határozat végrehajtásáról szóló, 2011. augusztus 23-i 2011/515/KKBP tanácsi végrehajtási határozatot, amennyiben az felveszi Samir Hassánt az említett, a Szíriával szembeni korlátozó intézkedésekről szóló, 2011. május 9-i 2011/273/KKBP tanácsi határozat mellékletében szereplő listára;
                           
                        
                              —
                           
                           
                              szíriai helyzetre tekintettel korlátozó intézkedések meghozataláról szóló 442/2011/EU rendelet végrehajtásáról szóló, 2011. augusztus 23-i 843/2011/EU tanácsi végrehajtási rendeletet, amennyiben az felveszi Samir Hassánt az említett, a szíriai helyzetre tekintettel korlátozó intézkedések meghozataláról szóló, 2011. május 9-i 442/2011/EU tanácsi rendelet II. mellékletében szereplő listára;
                           
                        
            
                  —
               
               
                  az EUMSZ 268. cikk és EUMSZ 340. cikk alapján térítse meg az S. Hassánnak, a fent említett korlátozó intézkedések vele szemben történő meghozatala által okozott kárt, és ez alapján:
                  
                              —
                           
                           
                              ismerje el az Európai Unió Tanácsának Szerződésen kívüli felelősségét az elszenvedett és jövőbeli vagyoni kár, valamint a nem vagyoni kár vonatkozásában;
                           
                        
                              —
                           
                           
                              utaljon ki S. Hassánnak 2011. szeptember 1-jétől kezdve havonta 250 000 eurót az elszenvedett vagyoni kár megtérítése érdekében;
                           
                        
                              —
                           
                           
                              utaljon ki S. Hassánnak szimbolikusan 1 eurót az elszenvedett nem vagyoni kár miatt, és
                           
                        
                              —
                           
                           
                              kötelezze az Európai Unió Tanácsát a jövőbeli vagyoni kár megtérítésére;
                           
                        
            
                  —
               
               
                  mindenképpen az Európai Unió Tanácsát kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes hét jogalapra hivatkozik.
      
                  1.
               
               
                  Az első jogalap a Tanács által a tények értékelése során elkövetett nyilvánvaló hibán és az abból eredő téves jogalkalmazáson alapul.
               
            
                  2.
               
               
                  A második jogalap az indokolási kötelezettség, a védelemhez való jog és a hatékony bírói jogvédelemhez való jog megsértésén alapul.
               
            
                  3.
               
               
                  A harmadik jogalap a tulajdonhoz való jog és az arányosság elvének megsértésén alapul.
               
            
                  4.
               
               
                  A negyedik jogalap az ártatlanság vélelmének a felperes tekintetében történő megsértésén alapul.
               
            
                  5.
               
               
                  Az ötödik jogalap a közös kül- és biztonságpolitika keretében a Tanács által a korlátozó intézkedések végrehajtására és értékelésére vonatkozó saját iránymutatása megsértésén alapul.
               
            
                  6.
               
               
                  A hatodik jogalap a Tanács által elkövetett hatalommal való visszaélésen alapul.
               
            
                  7.
               
               
                  A hetedik jogalap a Tanács által hozott jogellenes intézkedések által okozott kár megtérítésén alapul.